Държавен вестник, бр. 51, 2015 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  51
Г л а в а  в т о р а
УСЛОВИЯ И РЕД ЗА ИЗДАВАНЕ НА 
ПРЕВОЗНИ ДОКУМЕНТИ
Чл. 22. (1) Абонаментната карта по чл. 19, 
т. 1, буква „а“ се издава по образец, утвърден от 
министъра на транспорта, информационните 
технологии и съобщенията, срещу представено 
от лицето удостоверение от Държавна агенция 
„Архиви“. Картата е персонална, със снимка 
на лицето и на нея се отбелязва областта, 
за която важи, както и наименованието на 
общината по постоянен адрес на лицето.
(2) Абонаментната карта се издава от об­
щината по постоянния адрес на лицето по 
чл. 19, т. 1 или от лице, на което кметът на 
общината е възложил издаването на картите 
в съответствие с чл. 36, ал. 4 от Закона за 
автомобилните превози. Картите се издават 
за календарна година и са валидни за пъту­
ване до 31 януари на следващата календарна 
година.
(3) Общината или лицето, на което е въз­
ложено издаването на картите, води специа­
лен регистър, съдържащ имената и датата на 
раждане на лицето, номера на удостоверението 
от Държавна агенция „Архиви“, датата и но­
мера на издадената карта и подпис на лицето, 
който се полага в регистъра при получаване 
на абонаментната карта.
(4) Изгубена или унищожена карта може 
да се замени еднократно през годината с 
дубликат на същата.
Чл. 23. За билета по чл. 19, т. 1, буква „б“ 
превозвачът издава фактура на правоимащия, в 
която се вписват датата, началният и крайният 
пункт на пътуване, името на лицето, номерът 
на удостоверението и стойността на превоза 
по условията на действащата тарифа. 
Чл. 24. (1) Абонаментната карта по чл. 19, 
т. 2, буква „а“ се издава по образец, утвърден 
от министъра на транспорта, информаци­
онните технологии и съобщенията, срещу 
представена книжка за военноинвалид или 
за военнопострадал, издадена от Министер­
ството на отбраната. Картата е персонална, 
със снимка на лицето и на нея се отбелязва 
общината по постоянния адрес на лицето.
(2) Абонаментната карта се издава от об­
щината по постоянния адрес на местоживеене 
на лицето по чл. 19, т. 2 или от лице, на което 
кметът на общината е възложил издаването 
на картите в съответствие с чл. 36, ал. 4 от 
Закона за автомобилните превози. Картата 
се издава за календарна година и е валидна 
за пътуване до 31 януари на следващата ка­
лендарна година.
(3) Общината или лицето, на което е въз­
ложено издаването на картите, води специ­
ален регистър, съдържащ имената и датата 
на раждане на лицето, номера на книжката 
за военноинвалид или за военнопострадал, 
датата и номера на издадената карта и подпис 
на лицето, който се полага в регистъра при 
получаване на абонаментната карта. 
(4) Изгубена или унищожена карта може 
да се замени еднократно през годината с 
дубликат на същата. 
Чл. 25. Пътуванията на военнопострадали­
те по свободно избран маршрут се извършват 
със закупени от тях билети съобразно тариф­
ните условия на съответния превозвач, като 
превозвачът вписва в книжката за военно­
пострадал датата на извършване на превоза, 
началния и крайния пункт на пътуването, 
серията, номера и стойността на билета. 
Чл. 26. (1) Пътуванията на военноинвали­
дите и многодетните майки се извършват със 
закупени от тях билети, издадени по реда на 
Закона за автомобилните превози и съобразно 
тарифните условия на съответния превозвач.
(2) При издаването на билета в удостове­
рението на правоимащия, издадено от съот­
ветното поделение на Агенцията за социално 
подпомагане, се вписват датата, началният 
и крайният пункт на пътуването, серията, 
номерът и стойността на билета.
Чл. 27. (1) Картата за безплатен пътнически 
превоз на децата до 7 навършени години във 
вътрешноградския транспорт в страната се 
издава по образец, утвърден със заповед на 
министъра на транспорта, информационните 
технологии и съобщенията. Картата се издава 
от общината по постоянния или настоящия 
адрес на родителите или от лице, на което 
кметът на общината е възложил издаването 
на картите в съответствие с чл. 36, ал. 4 от 
Закона за автомобилните превози. 
(2) Картата по ал. 1 е персонална, без сним­
ка. Тя се издава срещу представено копие от 
акт за раждане и документ за самоличност 
на родителя/настойника, удостоверяващи въз­
растта на детето и постоянния или настоящия 
адрес на родителя/настойника. 
(3) Картата се издава със срок на валид­
ност една година от датата на издаването, а 
когато детето навършва 7 години през този 
период – до датата на навършване на години­
те. Загубена или унищожена карта може да 
се замени еднократно в течение на годината 
с дубликат. 
(4) Кметът на общината или лицето, на 
което е възложено издаването на картите, 
води специален регистър за издадените абона­
ментни карти, съдържащ имената и датата на 
раждане на детето, номера на акта за раждане, 
общината по постоянен или настоящ адрес 
на родителя/настойника, датата и номера 
на издадената карта и подпис на родителя/
настойника, който се полага в регистъра при 
получаване на абонаментната карта.